Raid over Moscow

Raid over Moscow on Access Softwaren kehittämä videopeli Atarin 8-bittisille tietokoneille sekä Commodore 64-, Amstrad CPC-, ZX Spectrum- ja Apple II -alustoille. Peli julkaistiin kylmän sodan aikaan vuonna 1985, ja sen aiheena oli suurvaltojen välinen konflikti.

Suomessa Raid over Moscow aiheutti kohua kansanedustaja Ensio Laineen (skdl) tehtyä kirjallisen kysymyksen pelin soveliaisuudesta julkiseen levitykseen.Hyökkäys Moskovaan. Videopeli kauhistutti kansanedustajan (Iltalehti 22.2.1985)Printti 5/1985: Mikropelit nousivat päivänpolitiikkaan. Laineen ja muiden kyselyn allekirjoittaneiden mielestä peli vahingoitti ”naapuriystävyyttä ja lasten rauhankasvatustavoitteita”.Ensio Laineen ym. kirjallinen kysymys n:o 40 amerikkalaisten CBM-pelien maahantuonnista. Valtiopäivät 1985. Käyty keskustelu oli ensimmäinen tietokonepelistä noussut poliittinen kohu Suomessa. Saamansa julkisuuden ansiosta peli nousi myyntitilastojen kärkeen ja pysyi siellä syksyyn 1985 saakka.Petri Saarikoski: Tietokonepelit osana audiovisuaalisen kulttuurin moraalipaniikkia (Wider Screen 1–2/1999)

Ulkoministeriön salaisten muistioiden julkistamisen myötä on selvinnyt, että Neuvostoliitto pyrki diplomaattiensa välityksellä vaikuttamaan Suomen hallitukseen pelin kieltämiseksi. Se uhkasi kiinnittää asiaan myös vakavaa virallista huomiota, mikäli pelin mainostaminen ja myynti Suomessa jatkuisi. Tulkinnan mukaan peli oli sotapropagandaa avaruussodan puolesta. Aihe oli vuonna 1985 ajankohtainen Yhdysvaltain Tähtien sota -projektin takia.Jarkko Sipilä: UM/Salaiset 1985: Neuvostoliitto piti tietokonepeliä räikeänä provokaationa (MTV3 Uutiset 7.1.2010) Archive.org Neuvostoliiton suurlähetystön lähetystöneuvos Josif Kosatshevin mukaan pelistä MikroBitti-lehdessä julkaistu myönteinen arvio oli ”yksi räikeimpiä Neuvostoliiton vastaisia provokaatioita” sodanjälkeisessä Suomessa.

 Lähteet 

 Aiheesta muualla 


 Ylen Elävä arkisto: Raid over Moscow -peli sai Suomessa aikaan poliittisen kriisin
 Raid over Moscow Sinclar Infoseek -sivustolla

Luokka:Apple II -pelit
Luokka:Amstrad CPC -pelit
Luokka:BBC Micro -pelit
Luokka:Commodore 64 -pelit
Luokka:ZX Spectrum -pelit
Luokka:Mac OS -pelit
Luokka:Vuoden 1985 videopelit
Luokka:Suomettuminen
Luokka:Suomen ja Neuvostoliiton väliset suhteet